এমাজউদ্দিন প্রামাণিক
এমাজউদ্দিন প্রামাণিকের পৈতৃক বাড়ি নওগাঁও জেলার মান্দা উপজেলার কালিকাপুর গ্রামে। তাঁর পিতার নাম হযরতুল্যা প্রামাণিক এবং মায়ের নাম তুলা বেগম। তিনি তাঁর পিতা-মাতার কনিষ্ঠ সন্তান। ১৯৪৮ সালে মান্দা উপজেলার চক কালিকাপুর সরকারি প্রাথমিক বিদ্যালয়ে প্রাথমিক শিক্ষা শেষে শেষে তিনি স্থানীয় কালীগ্রাম দোডাঙ্গী উচ্চ বিদ্যালয়ে ভর্তি হন। এ বিদ্যালয়ে ৭ম, ৮ম, ও ৯ম শ্রেণীতে অধ্যয়ন শেষে ১৯৫৮ সালে ম্যাট্রিকুলেশন পাস করেন। ১৯৬১ সালে নওগাঁ বিএমসি কলেজ থেকে ইন্টারমিডিয়েট এবং ১৯৬৫ সালে নওগাঁ ডিগ্রী কলেজ থেকে স্নাতক ডিগ্রী লাভ করেন তিনি।
ইসমাঈল আলম
বাল্যকালে পিতা আব্দুর রহমান কাদরীর কাছে প্রাথমিকের পাঠ সমাপ্তির পর ভর্তি হন তৎকালীন সিলেট তথা আসাম অঞ্চলের প্রাচীন শিক্ষাপ্রতিষ্ঠান ফুলবাড়ি মাদ্রাসায়। সেখানে আব্দুল ওহয়াব চৌধুরী (রহঃ)-র মতো খ্যাতিমান ব্যক্তিত্বের সংস্পর্শে তিনি আরবি-ফার্সিতে পাণ্ডিত্ত্ব অর্জন করেন । পরবর্তীতে উচ্চশিক্ষার জন্যে ভর্তি হন কলকাতা আলীয়া বিশ্ববিদ্যালয়ে এবং শিক্ষা সমাপ্তির পাশাপাশি কাব্যে স্বীকৃতি স্বরূপ “বাংলার তুতা” উপাধি প্রাপ্ত হন।